Jabarkan Taksonomi dan evolusi dari Singa dalam bahasa melayu

Saudara rapat singa tidak lain tidak bukan ahli-ahli lain genus Panthera, iaitu harimau belang, harimau bintang salji, jaguar, dan harimau bintang. Kajian dari tahun 2006 dan 2009 menyimpulkan bahawa jaguar adalah spesies saudara kepada singa dan harimau bintang adalah takson saudara kepada klad jaguar/singa. Tetapi kajian 2010 dan 2011 menukar posisi harimau bintang dan jaguar. P. leo berevolusi di Afrika sekitar 1 juta dan 800,000 tahun dahulu sebelum tersebar di seluruh kawasan Holartik. Singa muncul dalam rekod fosil di Eropah buat kali pertama 700,000 tahun dahulu dengan spesies Panthera leo fossilis di Isernia, Itali. Daripada singa inilah turunnya singa gua (Panthera leo spelaea) yang muncul sekitar 300,000 tahun dahulu. Singa pupus di Eurasia utara di hujung pengglasieran terakhir sekitar 10,000 tahun dahulu; ini mungkin sampingan kepada kepupusan megafauna Pleistosen.